Portland, Maine

Portland je najveći grad u američkoj saveznoj državi Maine, na sjeveroistoku Sjedinjenih Američkih Država od 66 194 stanovnika u užem centru grada. Ali metroplitanski Portland je puno veći, u njemu su gradovi; South Portland, Westbrook, Falmouth, Cape Elizabeth, Cumberland, Freeport, Gorham, Scarborough, Windham, Yarmouth i Old Orchard Beach, sa sveukupno 514 098 stanovnika. Grad je i administrativni centar Okruga Cumberland. Geografija Portland leži na dva brdovita poluotoka u Zaljevu Casco dijelu Atlanskog oceana. Historija Historija Portlanda seže do 1633. kad su ga naselili engleski kolonisti Richard Tucker i George Cleevet. Tokom svojih prvih godina naselje je bilo poznato pod imenima; Machigonne, Indigreat, Elbow, The Neck, Casco i Falmouth. Indijanci su ga napali 1676. i ponovno 1690. taj put zajedno sa Francuzima. Britanci su ga kao tadašnji - Falmouth, bombardirali i spalili - 1775. Nakon tog je obnovljen, pa je 1786. dobio status grada i to sa novim imenom - Portland, koji je dobio po engleskom otoku Portland. Kad je Maine - 1820. postao američka savezna država, Portland je bio glavni grad i to je bio sve do 1831. kad je dovršena palača parlament u Augusti. Požar koji je buknuo za proslave Dana nezavisnosti uništio je velik dio grada u 1866. Nakon tog je grad rekonstruiran, i nastavio je dalje rasti kao centar ribarstva, brodogradnje,trgovine i industrije. Za Prvog i Drugog svjetskog rata brodogradilište u Portlandu, izgradilo je puno brodova za Američku ratnu mornaricu. Znamenitosti, kultura i obrazovanje Najveće znamenitosti Portlanda su rodna kuća pjesnika Henrya Wadswortha Longfellowa iz 1785. Kuća Tate iz 1755. i svjetionik iz 1791. Grad ima simfonijski orkestar i muzej umjetnosti. Od visokoškolskih ustanova u gradu djeluje od 1831. - Westbrook koledž u sklopu Univerziteta Nove Engleske i Univerzitet Južnog Maina. U okolici se nalaze dva parka prirode Two Lights i Crescent Beach. Privreda Danas je Portland jedna od najvažnijih luka za uvoz nafte, iz nje vodi naftovod za Montreal. Pored tog grad ima snažnu industriju koja proizvodi poluvodiče prehrambene proizvode i nehrđajući čelik uz tradicionalnu brodogradnju i ribarstvo. U metroplitanskom Portlandu proizvodi se celuloza, papir, obuća, elektroničke i plastične komponente, razni proizvodi od drva i električni uređaji. Demografija Po popisu iz 2010. godine broj stanovnika je 25.002, što je 1.678 (7,2 %) stanovnika više nego 2000. godine. Gradovi prijatelji Reference Literatura Vanjske veze Službene stranice grada (en) Portland na portalu Encyclopædia Britannica (en)